Puhelinlangat laulaa (puhelintoivekonsertti)

Puhelinlangat laulaa on Yle Radio Suomessa suorana lähetettävä puhelintoivekonsertti. Ohjelma lähetettiin ensimmäisen kerran vuonna 1972. Ohjelma kuullaan perjantai-iltaisin kello 18.06–21.00, ja konserttia tauottavat tasatunnein kolmen minuutin uutiset ja urheiluradio sekä kello 18.50 Merisää.

Konsertin toimittavat yleensä kaksi Yle Radio Suomen kanavajuontajaa. Lisäksi studioon kutsuttiin joskus kutsuttiin vieras, joka saattoi olla tunnettu iskelmälaulaja, muu taiteilija tai poliitikko. Vieras esiteltiin ennen ohjelman alkua Suomi Tänään -lähetyksessä kello 17.25. Illan kanavajuontajista toinen on toivekonsertin tuottaja, joka myös lukee lähetyksen aikana mahdolliset liikennetiedotteet.

Ohjelmassa soitetaan monipuolisesti kappaleita iskelmän, laulelman, melodisen rockin ja nostalgiapopin alueilta.

Joulu- ja juhannusviikkoa edeltävinä perjantai-iltoina kuullaan perinteisesti Puhelinlangat laulaa -toivekonsertti Sveriges Radio Finskan ja Yle Radio Suomen yhteislähetyksenä. Ohjelmassa kuuntelijat voivat lähettää musiikkitoiveiden kera terveisiä Ruotsiin ja Suomeen.

Huhtikuussa 2012 ohjelma palkittiin radio- ja tv-viihteen seura Studio Kympin radioviihteen Kymppi-mitali-palkinnolla. 

Ohjelman nimi tulee Katri Helenan tunnetuksi tekemästä, Pentti Viherluodon säveltämästä hittikappaleesta Puhelinlangat laulaa.

Entisiä ja nykyisiä juontajia:

 Harald Sundberg
 Marjatta Leppänen
 Raimo Lintuniemi
 Jaakko Salonoja
 Sanna Kojo
 Iris Mattila
Olli Haapakangas

Lähteet

Aiheesta muualla 
 Yle Areena: Puhelinlangat laulaa
 Ylen Elävä arkisto: Puhelinlangat lauloivat levytoiveita ja kertoivat kuulumisia maan ääriltä

Suomalaiset radion musiikkiohjelmat
Yle Radio Suomen ohjelmat